2023.8.31.
HU
Az Európai Unió Hivatalos Lapja
L 214/43
VIII.
MELLÉKLET
Az internetes távértékesítés során rendelkezésre bocsátandó információk 1.
A szállítók által a 3. cikk (1) bekezdésének g) pontja alapján rendelkezésre bocsátott megfelelő címkét a kijelző mechanizmuson a termék ára közelében kell megjeleníteni.
Méretének akkorának kell lennie, hogy a címke jól látható és olvasható legyen, és a III. mellékletben meghatározott mérettel arányosnak kell lennie.
A címke megjeleníthető beágyazott megjelenítés alkalmazásával, amely esetben a címke eléréséhez használatos képnek meg kell felelnie az e melléklet 2. pontjában meghatározott előírásoknak.
Beágyazott megjelenítés alkalmazása esetén a címkének a képre való első egérkattintás, a kurzornak a képre való ráállítása vagy koppintás hatására meg kell jelennie.
2.
Beágyazott megjelenítés alkalmazása esetén a címkéhez való hozzáférésre felhasznált képnek a 2.
ábrának megfelelően: a) olyan nyílnak kell lennie, amelynek színe megegyezik a termék energiahatékonysági osztályát a címkén jelző színnel; b) a termék energiahatékonysági osztályát a nyílon 100 % fehér színű, félkövér, Calibri típusú betűvel, az áréval megegyező betűmérettel kell feltüntetnie; c) a megadható energiahatékonysági osztályok skálája 100 % fekete színnel kell feltűntetnie; d) e nyílnak az alábbi formátumot kell követnie, méretének pedig könnyen láthatóvá és olvashatóvá kell tennie.
Az energiahatékonysági osztályt jelző nyílon a betűt a nyíl négyszögletes részének közepén kell elhelyezni úgy, hogy a nyíl és az energiahatékonysági osztály betűjele között minden irányban 100 % fekete színű szegély legyen:
2.
ábra: Az energiahatékonysági osztályok skáláját feltüntető, jobbra mutató, színes nyíl 3.
Beágyazott megjelenítés alkalmazása esetén a címke megjelenítésének sorrendje a következő: a) az e melléklet 2. pontjában meghatározott képet meg kell jeleníteni a kijelző mechanizmuson a termék ára közelében; b) a képnek hiperhivatkozással a III. mellékletben meghatározott címkére kell mutatnia; c) a címkének a képre való egérkattintás, a kurzornak a képre való ráállítása vagy koppintás hatására meg kell jelennie; d) a címkét előugró elemként, új lapként, új oldalként vagy beágyazott képernyőn kell megjeleníteni; e) érintőképernyő esetében a címke nagyítását az eszközön a tartalmak nagyításához használt szokásos mozdulattal kell lehetővé tenni; f) a címkének a kijelzőről való eltávolítását bezáró funkció vagy más szokásos bezáró mechanizmus használatával kell lehetővé tenni; g) a címke megjelenítésének meghiúsulása esetén megjelenítendő helyettesítő szövegnek az áréval megegyező betűmérettel a termék energiahatékonysági osztályát kell megadnia.
4.
A szállítók által a 3. cikk (1) bekezdésének h) pontja alapján rendelkezésre bocsátott elektronikus termékinformációs adatlapot a kijelző mechanizmuson a termék ára közelében kell megjeleníteni.
A méretet úgy kell megválasztani, hogy a termékinformációs adatlap könnyen látható és olvasható legyen.
A termékinformációs adatlap megjeleníthető beágyazott megjelenítés alkalmazásával vagy a termékadatbázisra mutató hivatkozással; utóbbi esetben a termékinformációs adatlaphoz hozzáférést biztosító hivatkozást egyértelműen és olvashatóan a „Termékinformációs adatlap” szövegnek kell jelölnie.
Beágyazott megjelenítés alkalmazása esetén a termékinformációs adatlapnak a hivatkozáson való első egérkattintás, a kurzornak a hivatkozásra való ráállítása vagy koppintás hatására meg kell jelennie.